บริเวณข้างห้างสรรพสินค้าพารากอน จะมีรถบัสมารับนักท่องเที่ยวตั้งแต่ก่อน 9 โมงเช้า และรถบัสเหล่านั้นได้จอดรถรอโดยไม่ได้ดับเครื่องยนต์ หลายครั้งที่จอดรอเป็นเวลาเกือบชั่วโมง สร้างทั้งฝุ่นควัน ความร้อนและเสียงเครื่องยนต์แก่บริเวณโดยรอบ โดยเฉพาะสถานการณ์PM2.5ขณะนี้
ตรวจสอบตามกฏหมายแล้ว พบว่าสามารถแต้งได้ดังนี้
พระราชบัญญัติการสาธารณสุข พ.ศ 2535 ตามมาตรา 25 ที่ระบุเอาไว้ว่า "ในกรณีที่มีเหตุอันอาจก่อให้เกิดความเดือดร้อนแก่ผู้อยู่อาศัยในบริเวณใกล้เคียงหรือผู้ที่ต้องประสบกับเหตุนั้นดังต่อไปนี้ ให้ถือว่าเป็นเหตุรำคาญ (4) การกระทำใด ๆ อันเป็นเหตุให้เกิดกลิ่นแสงรังสีเสียงความร้อนสิ่งมีพิษความสั่นสะเทือนฝุ่นละอองเขม่าเถ้าหรือกรณีอื่นใดจนเป็นเหตุให้เสื่อมหรืออาจเป็นอันตรายต่อสุขภาพ" ดังนั้นการติดเครื่องยนต์ทิ้งไว้ จะผิดตาม พรบ. ฉบับนี้ทันที แต่การลงโทษนั้น ไม่ได้มีกำหนดเอาไว้ มีเพียงแค่ระบุเอาไว้ในมาตรา 26, 27 และ 28 ใจความสำคัญว่า ให้เจ้าหน้าที่ท้อถิ่นมีอำนาจในการออกหนังสือคำสั่งให้ระงับกิจกรรมนี้ได้ ทั้งในสถานที่สาธารณะหรือที่เอกชน เพียงแต่ถ้าเป็นสถานที่เอกชน จะมีสิทธิ์ออกคำสั่งได้กับทางเจ้าของสถานที่เท่านั้น ไม่สามารถออกคำสั่งต่อผู้กระทำโดยตรงได้ แต่ผู้เป็นเจ้าของสถานที่นั้น สามารถออกคำสั่งให้ผู้ที่ใช้พื้นที่ของตัวเอง ให้หยุดการกระทำดังกล่าวได้ หรือแม้กระทั่งการออกกฎเพื่อทำการปรับได้ตามความเหมาะสม